CELEX: 32022R0545
Language: hu
Date: 2022-01-26 00:00:00
Title: A Bizottság (EU) 2022/545 felhatalmazáson alapuló rendelete (2022. január 26.) az (EU) 2019/2144 európai parlamenti és tanácsi rendeletnek a gépjárműveknek az eseményadat-rögzítőik tekintetében történő típusjóváhagyására, valamint e rendszerek önálló műszaki egységként történő típusjóváhagyására vonatkozó egyedi vizsgálati eljárásokra és műszaki követelményekre vonatkozó részletes szabályok megállapítása tekintetében történő kiegészítéséről, valamint az említett rendelet II. mellékletének módosításáról (EGT-vonatkozású szöveg)

2022.4.6.   
               
               
                  HU
               
               
                  Az Európai Unió Hivatalos Lapja
               
               
                  L 107/18
               
            
         A BIZOTTSÁG (EU) 2022/545 FELHATALMAZÁSON ALAPULÓ RENDELETE
         (2022. január 26.)
         az (EU) 2019/2144 európai parlamenti és tanácsi rendeletnek a gépjárműveknek az eseményadat-rögzítőik tekintetében történő típusjóváhagyására, valamint e rendszerek önálló műszaki egységként történő típusjóváhagyására vonatkozó egyedi vizsgálati eljárásokra és műszaki követelményekre vonatkozó részletes szabályok megállapítása tekintetében történő kiegészítéséről, valamint az említett rendelet II. mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a gépjárműveknek és pótkocsijaiknak, valamint az ilyen járművek rendszereinek, alkotóelemeinek és önálló műszaki egységeinek az általános biztonság, továbbá az utasok és a veszélyeztetett úthasználók védelme tekintetében történő típusjóváhagyásáról, az (EU) 2018/858 európai parlamenti és tanácsi rendelet módosításáról, valamint a 78/2009/EK, a 79/2009/EK és a 661/2009/EK európai parlamenti és tanácsi rendelet és a 631/2009/EK, a 406/2010/EU, a 672/2010/EU, az 1003/2010/EU, az 1005/2010/EU, az 1008/2010/EU, az 1009/2010/EU, a 19/2011/EU, a 109/2011/EU, a 458/2011/EU, a 65/2012/EU, a 130/2012/EU, a 347/2012/EU, a 351/2012/EU, az 1230/2012/EU és az (EU) 2015/166 bizottsági rendelet hatályon kívül helyezéséről szóló, 2019. november 27-i (EU) 2019/2144 európai parlamenti és tanácsi rendeletre (1) és különösen annak 4. cikke (6) bekezdésére és 6. cikke (6) bekezdésére,
         mivel:
         
                     (1)
                  
                  
                     Az (EU) 2019/2144 rendelet általános kötelezettséget állapít meg arra vonatkozóan, hogy a gépjárműveket fel kell szerelni bizonyos fejlett járműrendszerekkel. Az említett rendelet II. mellékletében fel kell sorolni a gépjárművek eseményadat-rögzítőik tekintetében történő típusjóváhagyására és e rendszerek önálló műszaki egységként történő típusjóváhagyására vonatkozó követelményeket. Ezeket a követelményeket részletes harmonizált szabályokkal kell kiegészíteni a szóban forgó típusjóváhagyások vizsgálati eljárásaira és műszaki követelményeire vonatkozóan.
                  
               
                     (2)
                  
                  
                     Az e rendeletben megállapított műszaki követelmények és vizsgálati eljárások az M1 és N1 kategóriájú gépjárművekre vonatkoznak, az (EU) 2019/2144 rendeletben az említett gépjármű-kategóriákra vonatkozó EU-típusjóváhagyás megadásának megtagadása tekintetében meghatározott időpontoknak megfelelően.
                  
               
                     (3)
                  
                  
                     Az (EU) 2019/2144 rendelet 3. cikke 13. pontjának megfelelően az eseményadat-rögzítő olyan rendszer, amelynek célja kizárólag az, hogy röviddel ütközés előtt, ütközéskor és közvetlenül az ütközést követően az ütközés szempontjából kritikus adatokat és információkat rögzítse és tárolja annak érdekében, hogy a balesetekkel kapcsolatban pontosabb, részletesebb adatok álljanak rendelkezésre, amelyek felhasználásával a tagállamok elemezni tudják a közúti közlekedésbiztonságot és értékelhetik az egyes intézkedések hatékonyságát.
                  
               
                     (4)
                  
                  
                     A járműtípusok eseményadat-rögzítőik tekintetében történő típusjóváhagyásával kapcsolatos vizsgálati eljárásokra és részletes műszaki követelményekre a 160. sz. ENSZ-előírás (2) rendelkezései vonatkoznak. Az említett ENSZ-előírást ezért fel kell venni azon alkalmazandó követelmények közé, amelyeket az (EU) 2019/2144 rendelet 4. cikkének (5) bekezdése és 5. cikkének (3) bekezdése említ.
                  
               
                     (5)
                  
                  
                     A 160. sz. ENSZ-előírás az eseményadat-rögzítő által rögzítendő adatelemekre, az adatok formátumára, az adatok digitalizálására, rögzítésére és tárolására, valamint az ütközési vizsgálatok során nyújtott teljesítményre és az adatok baleset utáni leolvashatóságára vonatkozó követelményeket tartalmazza.
                  
               
                     (6)
                  
                  
                     A 160. sz. ENSZ-előírás 01. módosítássorozatában (3) meghatározott valamennyi műszaki követelményt az (EU) 2019/2144 rendelet II. mellékletében megállapított időpontoktól kell alkalmazni, az Unió nemzetközi kötelezettségeinek sérelme nélkül.
                  
               
                     (7)
                  
                  
                     Ezeket a követelményeket az adatlehívásra, a magánélet védelmére és az adatbiztonságra vonatkozó további követelményekkel kell kiegészíteni annak érdekében, hogy a járműgyártók megfelelő intézkedéseket hozzanak az eseményadat-rögzítő adatainak manipulálással szembeni védelmére, szabványosított interfészen keresztüli elérhetőségére és anonimizálásuk lehetővé tételére.
                  
               
                     (8)
                  
                  
                     Annak érdekében, hogy az eseményadat-rögzítők által rögzített adatok anonimizáltak maradjanak, a gyártókat kötelezni kell arra, hogy megfelelő intézkedéseket hozzanak az adatok bármely természetes személyre vonatkozó információkkal együtt történő bejelentésének vagy lehívásának megakadályozására.
                  
               
                     (9)
                  
                  
                     Mindaddig, amíg az eseményadatokhoz való hozzáférésre és azok lehívására nem állnak rendelkezésre szabványosított kommunikációs protokollok egy felhatalmazáson alapuló bizottsági jogi aktus révén, a járműgyártóknak kell az érintett feleket tájékoztatni arról, hogy miként férhetnek hozzá az eseményadat-rögzítőben tárolt adatokhoz, valamint hogyan hívják le és értelmezzék azokat.
                  
               
                     (10)
                  
                  
                     Az eseményadat-rögzítő helyes működési állapotát, megfelelő funkcionalitását és szoftverintegritását a járművek időszakos műszaki vizsgálata során ellenőrizni kell.
                  
               
                     (11)
                  
                  
                     Az (EU) 2019/2144 rendelet II. mellékletében foglalt követelményeket felsoroló táblázat nem tartalmaz hivatkozást az eseményadat-rögzítőkre vonatkozó jogszabályokra. Ezért az említett mellékletbe be kell illeszteni egy-egy, erre az előírásra, illetve a 160. sz. ENSZ-előírásra utaló hivatkozást.
                  
               
                     (12)
                  
                  
                     Az (EU) 2019/2144 rendelet 4. cikkének (2) bekezdésében említett, a rendelet I. mellékletében felsorolt ENSZ-előírások listáját módosítani kell, hogy az tartalmazza a 160. sz. ENSZ-előírás 01. módosítássorozatára való hivatkozást.
                  
               
                     (13)
                  
                  
                     Az (EU) 2019/2144 rendeletet ezért ennek megfelelően módosítani kell.
                  
               
                     (14)
                  
                  
                     E rendelet rendelkezései szorosan kapcsolódnak egymáshoz, mivel azok egyrészt a gépjárművek eseményadat-rögzítőik tekintetében történő típusjóváhagyására, másrészt az eseményadat-rögzítők önálló műszaki egységként történő típusjóváhagyására vonatkozó szabályokat állapítanak meg. Az ebben a rendeletben megállapított szabályok eredményeként az (EU) 2019/2144 rendelet II. mellékletét ki kell egészíteni az erre a rendeletre, a 160. sz. ENSZ-előírásra és a 160. sz. ENSZ-előírás 01. módosítássorozatára való hivatkozással. Célszerű ezeket a rendelkezéseket egyetlen felhatalmazáson alapuló rendeletben megállapítani.
                  
               
                     (15)
                  
                  
                     Mivel az (EU) 2019/2144 rendeletben meghatározott, az M1 és N1 kategóriájú járművek eseményadat-rögzítőire vonatkozó követelmények alkalmazási időpontja 2022. július 6., ezt a rendeletet is ugyanettől az időponttól kell alkalmazni,
                  
               ELFOGADTA EZT A RENDELETET:
         
            1. cikk
            Alkalmazási kör
            Ez a rendelet az (EU) 2018/858 európai parlamenti és tanácsi rendelet (4) 4. cikkében meghatározott M1 és N1 kategóriájú járművekre vonatkozik.
         
         
            2. cikk
            Alkalmazandó műszaki követelmények
            
               (1)   A jármű eseményadat-rögzítő rendszerének teljesítenie kell:
               
                           a)
                        
                        
                           a 160. sz. ENSZ-előírásban; valamint
                        
                     
                           b)
                        
                        
                           az e rendelet 3., 4. és 5. cikkében meghatározott műszaki követelményeket.
                        
                     
            
               (2)   Az eseményadat-rögzítő mint önálló műszaki egység típusjóváhagyását attól kell függővé tenni, hogy az önálló műszaki egység megfelel-e a 160. sz. ENSZ-előírás 5.3. szakaszában (bevezető bekezdés), valamint 5.3.3., 5.3.4., 5.3.5. és 5.5. szakaszában megállapított követelményeknek.
            
            
               (3)   Amennyiben a gépjármű önálló műszaki egységként jóváhagyott eseményadat-rögzítővel van felszerelve, a járműnek és eseményadat-rögzítőjének meg kell felelnie az e cikk (1) bekezdésében említett műszaki követelményeknek. A járműnek és az eseményadat-rögzítő egységnek ugyanakkor meg kell felelnie a 160. sz. ENSZ-előírás 5.1., 5.2., 5.3.1., 5.3.2. és 5.4. szakaszában meghatározott követelményeknek is.
            
         
         
            3. cikk
            Adatbiztonság
            
               (1)   Az eseményadat-rögzítő által rögzített és tárolt, ütközéssel kapcsolatos adatokat védeni kell a manipulációval szemben a 155. sz. ENSZ-előírásban (5), annak eredeti változatában vagy bármely későbbi módosítássorozatában foglalt idevágó műszaki követelmények és átmeneti rendelkezések betartásával.
            
            
               (2)   Az eseményadat-rögzítőn végzett szoftverfrissítéseket észszerű mértékben védeni kell a manipulációkkal szemben és az érvénytelen frissítések megelőzése érdekében.
            
         
         
            4. cikk
            Az adatok lehívása
            
               (1)   Az eseményadat-rögzítők által rögzített, ütközéssel kapcsolatos adatokat hozzáférhetővé kell tenni az (EU) 2018/858 rendelet X. mellékletének 2.9. pontjában említett szabványos adatátviteli csatlakozó soros adatkimenetén keresztül történő lehívás céljára. Ha a soros adatkimenet ütközés után már nem működőképes, az adatoknak akkor is lehívhatóknak kell maradniuk az eseményadat-rögzítőhöz való közvetlen kapcsolódással.
            
            
               (2)   A járműgyártó tájékoztatja a típusjóváhagyó hatóságot és – a típusjóváhagyó hatóság kérésére – minden érdekelt alkotóelem-, diagnosztikaieszköz- és vizsgálóberendezés-gyártót vagy -javítót arról, hogy miként férhetnek hozzá az eseménnyel kapcsolatos adatokhoz, valamint hogyan hívják le és értelmezzék azokat.
            
            
               (3)   A járműveket és eseményadat-rögzítőiket úgy kell megtervezni, hogy az adatlehívó eszköz elő tudjon állítani olyan eseményjelentéseket, amelyek tartalmazzák a következő adatelemeket:
               
                           a)
                        
                        
                           a 160. sz. ENSZ-előírás értelmében kötelező adatelemek mindegyike;
                        
                     
                           b)
                        
                        
                           az eseményadat-rögzítőt magában foglaló jármű típusának, változatának és kivitelének pontos leírása (beleértve a felszerelt aktív biztonsági és balesetmegelőző rendszereket is).
                        
                     A b) pontban említett adatoknak a 160. sz. ENSZ-előírás 5.4.3. szakaszában említett ütközési vizsgálat befejezésekor is rendelkezésre kell állniuk.
            
            
               (4)   Az eseményadat-rögzítő által rögzített adatok nem lehetnek lehívhatók olyan interfészeken keresztül, amelyek a jármű kinyitása vagy szerszámok használata nélkül hozzáférhetőek, illetve vezeték nélküli kapcsolat céljára szolgálnak.
            
            
               (5)   Az eseményadat-rögzítő által az (1) bekezdés alapján rendelkezésre bocsátott adatok(nak):
               
                           a)
                        
                        
                           géppel olvasható formátumban rendelkezésre kell állniuk;
                        
                     
                           b)
                        
                        
                           nem tartalmazhatnak olyan információkat, és nem bocsáthatók rendelkezésre olyan információkkal együtt, amelyek lehetővé teszik, hogy ezeket az adatokat természetes személyekkel hozzák összefüggésbe.
                        
                     
         
         
            5. cikk
            A műszaki vizsgálatokra vonatkozó rendelkezések
            A járművek időszakos műszaki vizsgálata céljára lehetővé kell tenni az eseményadat-rögzítő rendszer következő jellemzőinek ellenőrzését:
            
                        1.
                     
                     
                        a rendszer helyes működési állapota a gépjármű főkapcsolójának bekapcsolását és az izzóellenőrzést követően megjelenített hibajelzés állapotának szemrevételezése révén. Ha a hibajelzés egy közös felületen jelenik meg (azaz olyan felületen, amelyen két vagy több tájékoztató funkció egymást felváltva kijelezhető), a hibajelzés állapotának ellenőrzése előtt először ellenőrizni kell, hogy a közös felület működik-e;
                     
                  
                        2.
                     
                     
                        a rendszer megfelelő működése és szoftverének integritása például a 2014/45/EU európai parlamenti és tanácsi irányelv (6) III. melléklete I. szakaszának (14) pontjában meghatározott elektronikus járműinterfész használatával, amennyiben a jármű műszaki jellemzői ezt lehetővé teszik, és a szükséges adatok rendelkezésre állnak. A gyártók biztosítják, hogy az elektronikus járműinterfész használatához szükséges műszaki információk az (EU) 2019/621 bizottsági végrehajtási rendelet (7) 6. cikkével összhangban rendelkezésre álljanak.
                     
                  
         
            6. cikk
            A 160. sz. ENSZ-előírás szerinti jóváhagyásokra vonatkozó átmeneti rendelkezések
            
               (1)   2022. július 6-i hatállyal a nemzeti hatóságok az eseményadat-rögzítőkkel kapcsolatos okok fennállása esetén megtagadják azon új járműtípusok EU-típusjóváhagyásának vagy nemzeti típusjóváhagyásának megadását, amelyek nem felelnek meg az ebben a rendeletben és a 160. sz. ENSZ-előírás 01. módosítássorozatában megállapított műszaki követelményeknek. A nemzeti hatóságok azonban az e rendelet szerinti EU-jóváhagyás megadásának céljára 2024. július 1-jéig elfogadják az EU-n kívül a 160. sz. ENSZ-előírás szerint megadott jóváhagyásokat a 160. sz. ENSZ-előírás 01. módosítássorozata szerinti jóváhagyás alternatívájaként.
            
            
               (2)   2024. július 6-i hatállyal a nemzeti hatóságok az eseményadat-rögzítőkkel kapcsolatos okok fennállása esetén megtiltják az új járművek nyilvántartásba vételét, értékesítését és forgalomba helyezését, amennyiben azok nem felelnek meg az ebben a rendeletben és a 160. sz. ENSZ-előírás 01. módosítássorozatában megállapított műszaki követelményeknek, mivel az ilyen járművek megfelelőségi nyilatkozatai attól kezdve nem érvényesek. A nemzeti hatóságok azonban az ilyen járműveknek az (EU) 2018/858 rendelet 48., 49. és 50. cikke szerinti nyilvántartásba vételének, értékesítésének és forgalomba helyezésének céljára 2026. július 1-jéig elfogadják az EU-n kívül a 160. sz. ENSZ-előírás szerint megadott jóváhagyásokat a 160. sz. ENSZ-előírás 01. módosítássorozata szerinti jóváhagyás alternatívájaként.
            
         
         
            7. cikk
            Az (EU) 2019/2144 rendelet módosítása
            Az (EU) 2019/2144 rendelet I. és II. melléklete e rendelet mellékletének megfelelően módosul.
         
         
            8. cikk
            Hatálybalépés és az alkalmazás kezdőnapja
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2022. július 6-tól kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. január 26-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 325., 2019.12.16., 1. o.
         
         
            (2)  160. számú ENSZ-előírás – Egységes rendelkezések a gépjárművek eseményadat-rögzítőjük tekintetében történő jóváhagyásáról (HL L 221., 2021.6.21., 15. o.); 160. számú ENSZ-előírás – Egységes rendelkezések a gépjárművek eseményadat-rögzítőjük tekintetében történő jóváhagyásáról [2021/1215], 01. módosítássorozat (HL L 265., 2021.7.26., 3. o.).
         
            (3)  160. számú ENSZ-előírás – Egységes rendelkezések a gépjárművek eseményadat-rögzítőjük tekintetében történő jóváhagyásáról [2021/1215], 01. módosítássorozat (HL L 265., 2021.7.26., 3. o.).
         
            (4)  Az Európai Parlament és a Tanács (EU) 2018/858 rendelete (2018. május 30.) a gépjárművek és pótkocsijaik, valamint az ilyen járművek rendszereinek, alkotóelemeinek és önálló műszaki egységeinek jóváhagyásáról és piacfelügyeletéről, a 715/2007/EK és az 595/2009/EK rendelet módosításáról és a 2007/46/EK irányelv hatályon kívül helyezéséről (HL L 151., 2018.6.14., 1. o.).
         
            (5)  155. számú ENSZ-előírás – Egységes rendelkezések a járműveknek a kiberbiztonság és a kiberbiztonsági irányítási rendszer tekintetében történő jóváhagyásáról [2021/387] (HL L 82., 2021.3.9., 30. o.).
         
            (6)  Az Európai Parlament és a Tanács 2014/45/EU irányelve (2014. április 3.) a gépjárművek és pótkocsijaik időszakos műszaki vizsgálatáról és a 2009/40/EK irányelv hatályon kívül helyezéséről (HL L 127., 2014.4.29., 51. o.).
         
            (7)  A Bizottság (EU) 2019/621 végrehajtási rendelete (2019. április 17.) a vizsgálat tárgyát képező tételek műszaki vizsgálatához szükséges műszaki információkról, az ajánlott vizsgálati módszerek alkalmazásáról, valamint az adatformátumra és a releváns műszaki információkhoz való hozzáférési eljárásokra vonatkozó részletes szabályok megállapításáról (HL L 108., 2019.4.23., 5. o.).
      
      
         
            MELLÉKLET
            Az (EU) 2019/2144 rendelet módosítása
            Az (EU) 2019/2144 rendelet I. melléklete a következőképpen módosul:
            
               
                           „160
                           
                        
                        
                           Eseményadat-rögzítő (EDR)
                        
                        
                           01. módosítássorozat
                        
                        
                           
                              HL L 265., 2021.7.26., 3. o.
                           
                        
                        
                           M1, N1”.
                        
                     
            A II. melléklet E. részében az E5 követelményre vonatkozó sor helyébe a következő szöveg lép:
            
               
                           Tárgy
                        
                        
                           Rendeleti jellegű jogi aktusok
                        
                        
                           További különös műszaki rendelkezések
                        
                        
                           M1
                           
                        
                        
                           M2
                           
                        
                        
                           M3
                           
                        
                        
                           N1
                           
                        
                        
                           N2
                           
                        
                        
                           N3
                           
                        
                        
                           O1
                           
                        
                        
                           O2
                           
                        
                        
                           O3
                           
                        
                        
                           O4
                           
                        
                        
                           STU
                        
                        
                           Alkotóelem
                        
                     
                           „E5 Eseményadat-rögzítő
                        
                        
                           A Bizottság (EU) 2022/545 felhatalmazáson alapuló rendelete (*1)
                           
                           160. sz. ENSZ-előírás
                        
                        
                            
                        
                        
                           B
                        
                        
                           D
                        
                        
                           D
                        
                        
                           B
                        
                        
                           D
                        
                        
                           D
                        
                        
                            
                        
                        
                            
                        
                        
                            
                        
                        
                            
                        
                        
                           B
                        
                        
                            
                        
                     
            
               (*1)  A Bizottság (EU) 2022/545 felhatalmazáson alapuló rendelete(2022. január 26.)az (EU) 2019/2144 európai parlamenti és tanácsi rendeletnek a gépjárműveknek az eseményadat-rögzítőik tekintetében történő típusjóváhagyására, valamint e rendszerek önálló műszaki egységként történő típusjóváhagyására vonatkozó egyedi vizsgálati eljárásokra és műszaki követelményekre vonatkozó részletes szabályok megállapítása tekintetében történő kiegészítéséről, valamint az említett rendelet II. mellékletének módosításáról (HL L 107., 2022.4.5., 18. o).”